MUNICIPIUL SATU MARE

CABINET VICEPRIMAR

Nr. 60186/16.10.2023

 În temeiul prevederilor art. 136 alin. (1) din Ordonanța de Urgență a Guvernului nr. 57/2019 privind Codul administrativ, îmi exprim inițiativa în promovarea unui proiect de hotărâre având ca obiect „aprobarea propunerii de a solicita Guvernului revocarea dreptului de administrare al Municipiului Satu Mare asupra imobilului aflat în domeniul privat al statului, situat în Municipiul Satu Mare, B-dul Vasile Lucaciu nr. 35, jud. Satu Mare”,

În susţinerea căruia formulez prezentul

 **REFERAT DE APROBARE**

 Prin proiectul de hotărâre propus se solicită Consiliului Local al municipiului Satu Mare, înaintarea unei propuneri Guvernului României în vederea revocării dreptului de administrare a Municipiului Satu Mare, asupra imobilului situat în Municipiul Satu Mare, B-dul Lucaciu nr. 35, jud. Satu Mare, identificat cu nr. de inventar INVPPS-40766212-2021, înscris în CF nr.11988, nr. cad/3025/4, și o valoare de 341.056,75 lei, proprietatea privată a statului român.

Propunerea de revocare a dreptului de administrare, asupra spațiului identificat la alineatul precedent, este motivată de faptul că între municipiul satu Mare și Direcția Județeană de Statistică nu există raporturi de subordonare, așa cum se menționează prin Decizia nr. 1/2014 a Curții Constituționale, cu privire la administrarea bunurilor proprietatea publică sau privată a statului sau a unităților administrative teritoriale.

Având în vedere considerentele anterior expuse, propun Consiliului local spre analiză şi aprobare prezentul proiect de hotărâre.

INIŢIATOR PROIECT,

VICEPRIMAR

Tămășan Ilieș Cristina

cj Corina Mihaela Șereș/2ex